Okresná prokuratúra Nitra 
Damborského 1, 949 99 Nitra 1 	

Sp. zn. : 3 Pv 776/11/4403	Nitra, 23.1.2014
EEČ : 2-32-31-2014

U Z N E S E N I E

Trestná vec:	obvinený XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Nitra zo dňa 27.12.2012, spisová značka 3 Pv 776/11/4403, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Nitra zo dňa 27.12.2012, spisová značka 3 Pv 776/11/4403, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry Nitra uznesením sp. zn. 3 Pv 776/2011 zo dňa 27.12.2012, právoplatným dňa 04.01.2013 podľa § 216 odsek 1 písmeno a), b), c) Trestného poriadku podmienečne zastavila trestné stíhanie vedené proti obvinenému XXXXX, voči ktorému bolo uznesením povereného príslušníka PZ Obvodného oddelenia PZ Nitra sp. zn. ORP-3201/NR-NR-2011 zo dňa  13.12.2011 podľa § 199 odsek 1 Trestného poriadku začaté trestné stíhanie a uznesením povereného príslušníka PZ Obvodného oddelenia PZ Nitra sp. zn. ORP-3201/NR-NR-2011 zo dňa  19.01.2012 podľa § 206 odsek 1 Trestného poriadku vznesené obvinenie pre prečin podvodu podľa § 221 odsek 1 Trestného zákona, v ďalšom konaní právne posúdenému ako prečin úverového podvodu podľa § 222 odsek 1 Trestného zákona, ktorého sa obvinený XXXXX dopustil  na tom skutkovom základe, že d¨ľa XXXXX v Žiranoch číslo XXXXX uzatvoril so spoločnosťou Pohotovosť, s.r.o. XXXXX zmluvu o úvere č. 404200803, na základe ktorej mu bol poskytnutý úver vo výške 900,- €, ktorý sa zaviazal splácať po dobu 12 mesiacov v pravidelných mesačných splátkach vo výške 147,- €, avšak doposiaľ nezaplatil ani jednu splátku, pričom v žiadosti o úver uviedol nepravdivé skutočnosti o výške príjmu jeho manželky, ako aj zamlčal ďalší úver v spoločnosti XXXXX, s.r.o. XXXXX, čím poškodenej spoločnosti Pohotovosť, s.r.o. XXXXX spôsobil škodu vo výške 1.764,- €.
	V zmysle § 216 odsek 2 Trestného poriadku bola vyššie uvedeným uznesením prokurátorky určená obvinenému XXXXX skúšobná doba v trvaní 12 mesiacov, ktorá plynula od 04.01.2013 do 04.01.2014.
V zmysle § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 
	V zmysle § 217 odsek 4 Trestného poriadku právoplatnosťou uznesenia o tom, že sa obvinený osvedčil, alebo uplynutím lehoty podľa odseku 2 nastávajú účinky zastavenia trestného stíhania podľa § 9 odsek 1 písmeno e) Trestného poriadku.
Z doplneného odpisu registra trestov Generálnej prokuratúry SR, zo správ OO PZ XXXXX, Okresného úradu Nitra, obce XXXXX som zistila, že XXXXX v súčasnosti nie je trestne stíhaný, ani sa v skúšobnej dobe podmienečne zastaveného trestného stíhania nedopustil žiadneho trestného činu  ani priestupku.  S poukazom na tieto skutočnosti som toho názoru, že obvinený XXXXX počas skúšobnej doby viedol riadny život, a preto som rozhodla tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Valentová
prokurátorka